PREDSJEDNIK Srbije Aleksandar Vučić komentirao je jučerašnju utakmicu Hrvatske i Rusije i rekao da bi Engleska u polufinalu mogla imati u Srbiji više navijača nego ikad prije.

"Gledao sam utakmicu, drugo poluvrijeme i produžetke, navijao sam za Rusiju. Pošto su me neki kritizirali, to je moje pravo. Srbija je demokratsko društvo u kojem svatko može navijati za koga želi", rekao je Vučić za Novosti.

Kaže da je i prije utakmice rekao da Hrvatska ima bolji tim, ali da ne vidi razlog zbog čega bi navijao za protivnike Rusije.

Tekst se nastavlja ispod oglasa

"Ni ja nisam fasciniran mnogo čime. Nisam oduševljen Thompsonovim pjesmama. I tisuću puta da bude takva utakmica navijao bih za Rusiju. Pa neka se nerviraju oni koji se žele dodvoriti nekima na Zapadu", kazao je.

Utakmicu je u Srbiji prenosila RTS čije su komentare mnogi u zemlji kritizirali. Vučić je rekao da je prvi prijenos bio dobar, ali drugi previše navijački i da je nakon toga "isključio ton". "Neka prenose kako hoće, nije mi važan ton", dodao je.